
                                          RAPORT DE SPECIALITATE 


privind aprobarea trecerii din domeniul privat al  municipiului Timişoara în domeniul public al municipiului Timişoara a terenului  înscris  în C.F. nr.427445 Timişoara 

Având în vedere adresa nr. CT2021-000142 din data de 15.01.2021, prin care domnul Vonica Dorel solicită trecerea din domeniul privat al municipiului Timişoara (în baza HCL 46/28.02.2006) în domeniul public al municipiului Timişoara a terenului situat în Timişoara, înscris în CF nr. 427445 Timişoara (CF vechi:2729), top 2179, 2181/1,  cu destinaţia de teren pentru drum.
Terenurile  identificate  prin top 2179, 2181 au fost incluse în domeniul public al municipiului Timişoara fiind atestate prin H.G. nr. 1016/2005, poziţiile nr.1465 şi 1466 din anexa la H.G. nr.1016/2005.
În 2006, prin HCLMT nr.46/28.02.2006, se aprobă trecerea din domeniul public al municipiului Timişoara în domeniul privat al municipiului Timişoara şi în administrarea Consiliului Local al municipiului Timişoara a imobilelor înscrise în CF nr.2177, top 2179 Timişoara, teren str. Armoniei şi CF nr.2719 , top.2181 Timişoara.
Având în vedere adresa nr.CT2021-000142/25.01.2021 prin care Compartimentul Administrare Fond Funciar ne înstiinţează că terenul înscris în CF nr. 427445 Timişoara, top 2179; 2181/1  nu este solicitat de către foştii proprietari sau moştenitorii acestora .
Având în vedere adresa nr.CT2021-000142/ 25.01.2021 a Serviciului Juridic, prin care ne comunică că nu figurează litigii pe rolul instanţelor de judecată în curs de soluţionare pentru imobilul-teren  situat în Timişoara, înscris în C.F nr. 427445 Timişoara.
Terenul situat în Timişoara, înscris în CF nr.427445 Timişoara, top nr. 2179, 2181/1 este  înregistrat în evidenţa municipiului Timişoara - domeniu public, atestat prin HG 1016/2005,  cu număr de inventar 1157. 
Având în vedere HCLMT nr.46/28.02.2003, privind transmiterea unor imobile din domeniul public al municipiului Timişoara în domeniul privat al municipiului Timişoara şi în administrarea Consiliului Local al municipiului Timişoara.
Conform art.296 din Ordonanţa de Urgenţă nr. 57/2019 ” (2) Trecerea unui bun din domeniul  privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.”
Potrivit Anexei 4 din Ordonanţa de Urgenţă nr.57/2019 privind Codul Administrativ, terenul înscris în CF nr.427445 este  de natura domeniului public, acesta  având  categoria de folosinţă drum.
 	Având în vedere C.F. nr.427445 Timişoara top. 2179; 2181/1, în suprafaţă de 766 mp.
            Având în vedere cele enumerate mai sus, propunem spre analiza Comisiilor din cadrul Consiliului Local al municipiului Timişoara proiectul privind aprobarea trecerii din domeniul privat al municipiului Timișoara în domeniul public al municipiului Timișoara a terenului situat în Timişoara, înscris în C.F. nr.427445 Timişoara, top: 2179; 2181/1,  în suprafaţă de 766 mp.
Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul Consiliului Local.

